Election 2019: प्रज्ञा ठाकुर के 'गोडसे देशभक्त' वाले बयान पर नीतीश कुमार ने दिया यह बयान, राबड़ी देवी ने ली चुटकी  
नीतीश कुमार ने प्रज्ञा ठाकुर के गोडसे पर दिए बयान की निंदा की
कहा- ऐसा बयान निंदनीय, इसे बिल्कुल सहन नहीं करना चाहिए
राबड़ी देवी ने कहा- अगर इतनी समस्या है तो सरकार से अलग हो जाएं नीतीश
Bihar CM Nitish Kumar on BJP Sadhvi Pragya Singh's statement 'Godse is patriot' had said, 'It is condemnable. What action the party takes is their internal matter. We should not tolerate such a statement.' https://t.co/DC9PGi2J2t
देवास संसदीय सीट पर पार्टी उम्मीदवार महेन्द्र सोलंकी के समर्थन में रोडशो कर रही प्रज्ञा ठाकुर ने एक सवाल के जवाब में कहा था, 'नाथूराम गोडसे देशभक्त थे, हैं और रहेंगे. गोडसे को आतंकी बोलने वाले खुद के गिरेबान में झांककर देखें. अबकी बार चुनाव में ऐसा बोलने वालों को जवाब दे दिया जाएगा.' इसके बाद से ही प्रज्ञा ठाकुर लगातार सोशल मीडिया पर आलोचना का सामना कर रही हैं.
प्रज्ञा के बयान को लेकर पूरे देश में बवाल में मच गया था. पार्टी ने आनन-फानन में बयान जारी कर कहा था कि वह प्रज्ञा के बयान से सहमत नहीं है. बीजेपी प्रवक्ता जीवीएल नरसिम्‍हा राव ने अपने बयान में कहा था कि भाजपा उनके बयान से सहमत नहीं है और इसकी निंदा करती है और पार्टी उनसे स्‍पष्‍टीकरण मांगेगी. गुरुवार देर रात प्रज्ञा ने अपने बयान पर माफी मांगते हुए कहा था 'अपने संगठन बीजेपी में निष्ठा रखती हूं. उसकी कार्यकर्ता हूं और पार्टी की लाइन ही मेरी लाइन है.'